પદયાત્રામાં જોડાયેલા બનાસડેરીના ચેરમેન અને રાજ્ય આરોગ્યમંત્રી શ્રી શંકરભાઈ ચૌધરી, બનાસડેરીના ડીરેક્ટરશ્રીઓ અન્ય આગેવાનોએ પદયાત્રીઓ સાથે સાથે માર્ગમાં આવતા ગલબાભાઈ ના ખેતર ની મુલાકાત લઇ સદ્દગતની તસ્વીર ને ફૂલહાર કરી જુના સંસ્મરણો વાગોળ્યા હતા. ગલબાભાઈ ઘરે થી પોતાના ખેતરમાં જવા માટે બને ત્યાં સુધી હોદાની રૂએ પોતાને મળેલ વાહનનો ઉપયોગ કરવાની જગ્યાએ પગપાળા જવાનું પસંદ કરતા હતા. ઉચ્ચ હોદા ઉપર બિરાજમાન હોવા છતાં ખેતરના કામ જાતે કરવાનું પસંદ કરતા હતા અનેક લોકો જ્યારે ગલબાભાઈ ને જીલ્લાના કે ડેરીના કામ અર્થે જ્યારે તેમને મળવા ખેતરમાં જતા ત્યારે એક સામાન્ય ખેતમજૂર ની જેમ તેઓને મજૂરી કરતા જોઈ તેઓને અચરજ થતું. રવિશંકર મહારાજે જ્યારે ભૂમિદાન અભિયાન શરૂ કરેલું અને તે અંતર્ગત નળાસર ગામની મુલાકાતે આવેલા ત્યારે ગલાબાભાઈએ પોતાના ખેતરની અમૂક જમીન ભૂમિવિહીન લોકોને દાન કરેલી.